
Относно: Създаване и избор на членове на Общинска комисия за развитие на библиотечно-информационното обслужване на гражданите



УВАЖАЕМИ ОБЩИНСКИ СЪВЕТНИЦИ,
 	
	 
Сътрудничеството между обществените библиотеки и местната власт е изрично регламентирано в Закона за обществените библиотеки (ЗОБ). Там са детайлизирани правомощията на органите на местната власт да участват активно в подпомагането и развитието на библиотечното дело на местно ниво да са водещи и решаващи органи при провеждането на избора на управителните органи на библиотеките, да наблюдават и контролират тяхното правилно функциониране. 
В ЗОБ, към общински съвет, на чиято територия функционират обществени библиотеки, се създава общинска комисия за развитие на библиотечно-информационното обслужване на гражданите, като задачите й са:
- да подпомага и осигурява по-добра взаимопомощ със съответните библиотеки;
- да проучва потребностите и проблемите на населението в сферата на библиотечно-информационното обслужване и да отправят предложения за разрешаването им;
- да подпомага общинския съвет при подготовката на решения по въпроси, които са от компетентността й;
- да осъществява контрол за изпълнение на решенията на общинския съвет, свързани с библиотечно-информационното обслужване на гражданите;
- да се стреми към осъвременяването и модернизирането на библиотеките към читалищата на територията на общината. 
На територията на Община Бургас функционират: 1 регионална библиотека, 30 обществени читалища, като 2 от тях не осигуряват библиотечно-информационно обслужване, поради липса на библиотека.
На територията на Област Бургас функционират: 1 регионална и 154 действащи читалищни библиотеки от 13 общини, с население над 409 750 души.
Общинската комисия се създава по направление на дейност, която е предпоставка за по-висок професионализъм и специализация в дейността й. Съставът на общинската комисия се определя с решение на общинския съвет, като оптималният състав е деветима членове, представители на общинския съвет, на общинската администрация и на местната общественост. 
При определяне на поименния състав на комисията следва да се отчетат служебния статус на предлаганите лица, както и обществената им ангажираност и съпричастност към библиотечното дело.

В този смисъл, в деловодството на Общински съвет – Бургас постъпиха писма:
1. от Директора на Регионална библиотека „Пейо Яворов“ – гр. Бургас, с предложение в състава на Комисията да бъде избрана Яна Кършийска – директор на Регионална библиотека „Пейо Яворов“. 
2. от Михаил Ненов – Зам.-кмет по направление „Образование, здравеопазване, социални дейности и младежки политики“, с предложение в състава на Комисията да бъде избран Стоян Стоянов – младши експерт към Дирекция „Образование“;
3. от Диана Саватева – Зам.-кмет по направление „Култура и вероизповедания“, с предложение в състава на Комисията да бъде избрана Велислава Биволарова – ст. експерт  в РЕКИЦ „Читалища“;

Проследявайки законовите разпоредби, както и факта, че в комисията следва да бъде включен и представител на бургаската общественост, предлагам за член да бъде избран и виден културен деец в лицето на Георги Бърдаров – личност със силно присъствие в българската културни и научни среди.

С оглед гореизложеното и на основание чл. 49, ал. 1 от ЗОБ и чл. 23 от Правилника за организацията и дейността на общинския съвет, неговите комисии и взаимодействието му с общинската администрация на община Бургас предлагам на Общински съвет – Бургас да вземе следните



РЕШЕНИЯ:


I. Създава Общинска комисия за развитие на библиотечно-информационното обслужване на гражданите в състав от 9 души.

II. Избор на членове в Общинската комисия за развитие на библиотечно-информационното обслужване на гражданите.

1. Избира Яна Кършийска – Директор на Регионална библиотека „Пейо Крачолов Яворов“, със специалности: „Библиотекознание и библиография“ в Държавен библиотекарски институт; „Библиотекознание и библиография“ във ВТУ „Св. Св. Кирил и Методий“; магистър по „Информационни технологии и информационно брокерство“ в СВУБИТ; Докторант направление „Компютьрни системи и информационни технологии“ в УниБИТ, в състава на Общинска комисия за развитие на библиотечно-информационното обслужване на гражданите;

2. Избира С. Стоянов – младши експерт към Дирекция „Образование“ в  състава на Общинска комисия за развитие на библиотечно-информационното обслужване на гражданите;

[bookmark: _GoBack]3. Избира В. Биволарова – старши експерт в Регионален експертно-консултантски и информационен център (РЕКИЦ) „Читалища“ в състава на Общинска комисия за развитие на библиотечно-информационното обслужване на гражданите;

4. Избира Георги Бърдаров – доц. д-р по демография и етнорелигиозни конфликти в СУ „Св. Климент Охридски“, географ, университетски преподавател, ръководител на катедра Социално-икономическа география в Геолого-географския факултет на Софийския университет, писател и сценарист, в състава на Общинска комисия за развитие на библиотечно-информационното обслужване на гражданите в състава на Общинска комисия за развитие на библиотечно-информационното обслужване на гражданите;

5. Избира ………………. – общински съветник в състава на Общинска комисия за развитие на библиотечно-информационното обслужване на гражданите;

6. Избира ………………. – общински съветник в състава на Общинска комисия за развитие на библиотечно-информационното обслужване на гражданите;

7. Избира ………………. – общински съветник в състава на Общинска комисия за развитие на библиотечно-информационното обслужване на гражданите;

8. Избира ………………. – общински съветник в състава на Общинска комисия за развитие на библиотечно-информационното обслужване на гражданите;

9. Избира ………………. – общински съветник в състава на Общинска комисия за развитие на библиотечно-информационното обслужване на гражданите.

III. Избира за председател на Общинската комисия за развитие на библиотечно-информационното обслужване на гражданите …………..





	Приложения:

1. Писмо с вх. № 08-00-15646/10.06.2024 г.;
2. Писмо с вх. № 08-00-15637/06.06.2024 г.;
3. Писмо с вх. № 08-00-15709/14.06.2024 г.






МИХАИЛ ДИМИТРОВ ХАДЖИЯНЕВ 
Председател на Общински съвет – Бургас
